**Seborga** (liguriaksi *A Seborca*) on kunta Imperian maakunnassa Ligurian alueella Italiassa. Kunnan pinta-ala on 4,91 neliökilometriä ja asukkaita siellä on runsaat 300. Väestötiheys on 66 as./km². Seborgan pormestari on Franco Fogliarini.

Seborgan suojeluspyhimys on San Martino. Kunnan asukkaita kutsutaan italiaksi nimellä *seborghini*.

Seborgan naapurikunnat ovat Ospedaletti, Perinaldo, Sanremo, Vallebona.

Seborgan ystävyyskunta on ollut vuodesta 2003 lähtien Ranskassa sijaitseva L'Escarène.

Historia
--------

Seborgalainen raha, *luigino*.
Antiikin aikana paikkakunta tunnettiin ensin nimellä *Castrum Sepulcri*, sitten nimellä *Sepulcri Bugrum*, jonka jälkeen nimellä *Serporca*. Lopulta nimeksi tuli nykyinen *Seborga*. Vuonna 954 alkoi itsenäisen Seborgan historia, kun paikalliset munkit valitsivat vaaleilla itselleen apotin. Apotista tuli samalla lisäksi Seborgan ruhtinas. Eräiden historioitsijoiden mukaan Seborga on maailman ensimmäinen perustuslaillinen monarkia.

Vuonna 1729 Seborgan itsenäisyys päättyi, kun se myytiin Sardinian kuninkaalle. Virallisesti tätä kauppaa ei koskaan rekisteröity ja näin ollen kauppa ei ollut lainvoimainen. Nykyisin Seborgan asukkaat vaativat itsenäisyyttä vetoamalla tähän virkamiehen tekemään virheeseen. Seborgaa ei myöskään mainittu vuonna 1861 tehdyssä Italian yhtenäisyyssopimuksessa eikä vuonna 1946 tehdyssä tasavallan itsenäisyysjulistuksessa. On myös väitetty, että Italian diktaattori Benito Mussolini kirjoitti, että Seborga ei ole todellakaan osa Italiaa.

Seborgassa on käytössä oma rahayksikkö, luigino. Luiginot ovat keräilijöiden suuresti haluamia, ja niitä onkin mahdollista ostaa Seborgasta. Nykyisin yhden luiginon arvo on kuusi Yhdysvaltain dollaria. Seborgassa myydään myös Seborgan passeja ja kansalaisuuksia. Lisäksi ruhtinaskunta on julkaissut omia postimerkkejä.

*Palazzo*-niminen rakennus Seborgassa.

Väkiluvun kehitys
-----------------

Seborgan väkiluvun kehitys vuodesta 1861 vuoteen 2007:

| Vuosi | Väkiluku | Vuosi | Väkiluku |
| --- | --- | --- | --- |
| 1861 | 358 | 1951 | 222 |
| 1871 | 367 | 1961 | 247 |
| 1881 | 339 | 1971 | 277 |
| 1901 | 295 | 1981 | 267 |
| 1911 | 304 | 1991 | 352 |
| 1921 | 328 | 2001 | 340 |
| 1931 | 198 | 2007 | 326 |
| 1936 | 203 |  |  |

Liikenne
--------

Seborgasta on matkaa Ranskan puolella sijaitsevaan Nizzaan 45 kilometriä, jossa sijaitsevalle lentoasemalle liikennöi 45 eri lentoyhtiötä. Monacosta on matkaa kuntaan 30 kilometriä.

Ligurian rannikolla sijaitsevaan Bordigheran kaupunkiin lähtee kuudesti päivässä linja-auto. Seborgasta linja-autot lähtevät Piazza Martiri Patrioti -aukiolta ja Bordigherassa päätepysäkki on rautatieasema.

Lähteet
-------

1. ↑  Italian administration of the village of Seborga Seborga.net. Viitattu 11.7.2009. (englanniksi)
2. ↑  Seborga Provincia di Imperia.  Arkistoitu 18.12.2019. Viitattu 11.7.2009. (italiaksi)
3. 1 2 3 4 5 6  Comune di Seborga Comuni-Italiani.it. Viitattu 11.7.2009. (italiaksi)
4. 1 2  Popolazione Seborga 1861-2007 Comuni-Italiani.it. Viitattu 11.7.2009. (italiaksi)
5. ↑  History of the principality Seborga.net. Viitattu 11.7.2009. (englanniksi)
6. 1 2 3 4  Kiippa, Timo: Kukka-Rivieran Seborga.  *Helsingin Sanomat*, 24.3.2007. Artikkelin verkkoversio. Viitattu 11.7.2009.
7. ↑  The MINT of The S.O.C.S. Seborga.net. Viitattu 11.7.2009. (englanniksi)
8. ↑  Philately, the stamps of Seborga Seborga.net. Viitattu 11.7.2009. (englanniksi)
9. 1 2  Transport & communications Seborga.net. Viitattu 9.5.2009. (englanniksi)

Aiheesta muualla
----------------

* Kuvia tai muita tiedostoja aiheesta **Seborga** Wikimedia Commonsissa

* Matkaopas aiheesta Seborga Wikivoyagessa (englanniksi)
* Seborgan ruhtinaskunnan viralliset sivut (Arkistoitu – Internet Archive) (englanniksi) (italiaksi) (saksaksi) (ranskaksi)
* Seborgan ruhtinaskunnan matkailusivut (Arkistoitu – Internet Archive) (italiaksi)
* Seborga.net (englanniksi) (venäjäksi) (ranskaksi) (italiaksi) (espanjaksi) (saksaksi) (romaniaksi) (portugaliksi) (unkariksi)

Imperian maakunta
Airole | Apricale | Aquila d’Arroscia | Armo | Aurigo | Badalucco | Bajardo | Bordighera | Borghetto d’Arroscia | Borgomaro | Camporosso | Caravonica | Carpasio | Castellaro | Castel Vittorio | Ceriana | Cervo | Cesio | Chiusanico | Chiusavecchia | Cipressa | Civezza | Cosio di Arroscia | Costarainera | Diano Arentino | Diano Castello | Diano Marina | Diano San Pietro | Dolceacqua | Dolcedo | Imperia | Isolabona | Lucinasco | Mendatica | Molini di Triora | Montalto Ligure | Montegrosso Pian Latte | Olivetta San Michele | Ospedaletti | Perinaldo | Pietrabruna | Pieve di Teco | Pigna | Pompeiana | Pontedassio | Pornassio | Prelà | Ranzo | Rezzo | Riva Ligure | Rocchetta Nervina | San Bartolomeo al Mare | San Biagio della Cima | San Lorenzo al Mare | Sanremo | Santo Stefano al Mare | Seborga | Soldano | Taggia | Terzorio | Triora | Vallebona | Vallecrosia | Vasia | Ventimiglia | Vessalico | Villa Faraldi